Document ID: /roh_data/filtered/fineweb-2-filterrobots_roh.jsonl.gz/41782

Engiadina - Motta Naluns survegn en dus onns dapli aua per ennavar
Las pendicularas Motta Naluns vulan realisar pli svelt che planisà la lingia d’aua da la val Tasna sin Motta Naluns per segirar l’indriz per far naiv. Planisà era da realisar las lingias d’aua ils proxims 4 onns, uss vulan ils responsabels realisar il project entaifer 2 onns.
Quai è vegnì ditg a l’avertura da la nova sutgera Prui – Clünas. La lingia d’aua duai pussibilitar da far naiv sin l’entir intschess dal territori da skis. Cun questa acceleraziun dal project ha il cussegl administrativ reagi sin la situaziun actuala da pauca naiv. Il cumenzament da la stagiun pudess cun las lingias d’aua novas vegnir segirads en futur.